Ganja, atacat cu rachete. Armistițiul dintre Armenia și Azerbaidjan nu este respectat.
Zece oameni au murit în atacul Armeniei asupra orașului Ganja, din Azerbaidjan. Ministrul de Externe armean a discutat cu omologul rus despre încetarea focului. Cele două țări au semnat un armistițiu intermediat de Vladimir Putin.
Armistițiul dintre Armenia și Azerbaidjan n-a valorat nici cât hârtia pe care a fost scris. Azerii au făcut publice imagini de duminică, cu momentul în care orașul Ganja a fost atacat cu rachete.10 oameni au murit. Președintele azer a calificat atacul drept "crimă de război" și a promis o răzbunare pe măsură.De cealaltă parte, Armenia neagă atacul și acuză Azerbaidjanul că ar fi bombardat mai multe orașe. Totul pare pregătit pentru reluarea războiului la scară largă.Sergey Lavrov: "Armistițiul nu este respectat"Cele două țări au semnat sâmbătă, la Moscova, un acord de încetare a focului în Nagorno Karabah. Rusia se vrea un mediator al conflictului, ceea ce i-ar crește influența în zonă."Am atins un armistițiu important, inițiat de președintele Putin, dar vedem că nu e respectat și luptele continuă", a spus Sergey Lavrov, ministrul de Externe rus."Apreciem contribuția Federației Ruse în atingerea acestui armistițiu. Trebuie să ne asigurăm că luptele se termină. Rolul Rusiei în acest fapt rămâne foarte important", a spus Zohrab Mnatsakanyan, ministrul de Externe armean.Luptele au început în 27 septembrie în Nagorno Karabah, iar sute de oameni au fost uciși.Regiunea se află în Azerbaidjan, dar este controlată de etnicii armeni.Este disputată de cele două țări de la sfârșitul anilor ’80.